
טקסט הדף




	משום דנפישי בני חילא דמחוזא אילפא ור' יוחנן הוו גרסי באורייתא דחיקא להו מילתא טובא אמרי ניקום וניזיל וניעבד עיסקא ונקיים בנפשין {דברים טו-ד} אפס כי לא יהיה בך אביון אזלו אותבי תותי גודא רעיעא הוו קא כרכי ריפתא אתו תרי מלאכי השרת שמעיה רבי יוחנן דאמר חד לחבריה נישדי עלייהו האי גודא ונקטלינהו שמניחין חיי עולם הבא ועוסקין בחיי שעה אמר ליה אידך שבקינהו דאיכא בהו חד דקיימא ליה שעתא רבי יוחנן שמע אילפא לא שמע אמר ליה ר' יוחנן לאילפא שמע מר מידי אמר ליה לא אמר מדשמעי אנא ואילפא לא שמע ש''מ לדידי קיימא לי שעתא אמר ליה רבי יוחנן איהדר ואוקי בנפשאי {דברים טו-יא} כי לא יחדל אביון מקרב הארץ ר' יוחנן הדר אילפא לא הדר עד דאתא אילפא מליך רבי יוחנן אמרו לו אי אתיב מר וגריס לא הוה מליך מר אזל תלא נפשיה באסקריא דספינתא אמר אי איכא דשאיל לי במתניתא דר' חייא ורבי אושעיא ולא פשטינא ליה ממתני' נפילנא מאסקריא דספינתא וטבענא אתא ההוא סבא תנא ליה האומר תנו שקל לבניי בשבת והן ראויין לתת להם סלע נותנין להם סלע ואם אמר אל תתנו להם אלא שקל אין נותנין להם אלא שקל אם אמר מתו ירשו אחרים תחתיהם בין שאמר תנו בין שאמר אל תתנו אין נותנין להם אלא שקל א''ל הא מני ר''מ היא דאמר מצוה לקיים דברי המת אמרו עליו על נחום איש גם זו שהיה סומא משתי עיניו גידם משתי ידיו קיטע משתי רגליו וכל גופו מלא שחין והיה מוטל בבית רעוע ורגלי מטתו מונחין בספלין של מים כדי שלא יעלו עליו נמלים פעם אחת [היתה מטתו מונחת בבית רעוע] בקשו תלמידיו לפנות מטתו ואח''כ לפנות את הכלים אמר להם בניי פנו את הכלים ואח''כ פנו את מטתי שמובטח לכם כל זמן שאני בבית אין הבית נופל פינו את הכלים ואחר כך פינו את מטתו ונפל הבית אמרו לו תלמידיו רבי וכי מאחר שצדיק גמור אתה למה עלתה לך כך אמר להם בניי אני גרמתי לעצמי שפעם אחת הייתי מהלך בדרך לבית חמי והיה עמי משוי ג' חמורים אחד של מאכל ואחד של משתה ואחד של מיני מגדים בא עני אחד ועמד לי בדרך ואמר לי רבי פרנסני אמרתי לו המתן עד שאפרוק מן החמור לא הספקתי לפרוק מן החמור עד שיצתה נשמתו הלכתי ונפלתי על פניו ואמרתי עיני שלא חסו על עיניך יסומו ידיי שלא חסו על ידיך יתגדמו רגליי שלא חסו על רגליך יתקטעו ולא נתקררה דעתי עד שאמרתי כל גופי יהא מלא שחין אמרו לו אוי לנו שראינוך בכך אמר להם אוי לי אם לא ראיתוני בכך ואמאי קרו ליה נחום איש גם זו דכל מילתא דהוה סלקא ליה אמר גם זו לטובה זימנא חדא בעו לשדורי ישראל דורון לבי קיסר אמרו מאן ייזיל ייזיל נחום איש גם זו דמלומד בניסין הוא שדרו בידיה מלא סיפטא דאבנים טובות ומרגליות אזל בת בההוא דירה בליליא קמו הנך דיוראי ושקלינהו לסיפטיה ומלונהו עפרא (למחר כי חזנהו אמר גם זו לטובה) כי מטא התם [שרינהו לסיפטא חזנהו דמלו עפרא] בעא מלכא למקטלינהו לכולהו אמר קא מחייכו בי יהודאי [אמר גם זו לטובה] אתא אליהו אדמי ליה כחד מינייהו א''ל דלמא הא עפרא מעפרא דאברהם אבוהון הוא דכי הוה שדי עפרא הוו סייפיה גילי הוו גירי דכתיב {ישעיה מא-ב} יתן כעפר חרבו כקש נדף קשתו הויא חדא מדינתא דלא מצו למיכבשה בדקו מיניה וכבשוה עיילו לבי גנזיה ומלוהו לסיפטיה אבנים טובות ומרגליות ושדרוהו ביקרא רבה כי אתו ביתו בההוא דיורא אמרו ליה מאי אייתית בהדך דעבדי לך יקרא כולי האי אמר להו מאי דשקלי מהכא אמטי להתם סתרו לדירייהו ואמטינהו לבי מלכא אמרו ליה האי עפרא דאייתי הכא מדידן הוא בדקוה ולא אשכחוה וקטלינהו להנך דיוראי: אי זו היא דבר עיר המוציאה חמש מאות רגלי כו': ת''ר עיר המוציאה חמש מאות ואלף רגלי כגון כפר עכו ויצאו הימנה תשעה מתים בשלשה ימים זה אחר זה הרי זה דבר ביום אחד או בד' ימים אין זה דבר ועיר המוציאה חמש מאות רגלי כגון כפר עמיקו ויצאו ממנה שלשה מתים בג' ימים זה אחר זה הרי זה דבר




רש"י




	משום דנפישי בני מחוזא. דאיכא עניי טפי וקא מיכלי קרנא: דחיקא להו. עניות: כי לא יהיה בך אביון. בך בעצמך: חיי העולם הבא. תורה: חיי שעה. עולם הזה זה סחורה: קיימא ליה שעתא. עתיד להתגדל ואין זמנו למות: שמע מינה. מדאנא שמעתיה איהדר איזיל לתורתי: עד דאתא אילפא. ממקום שהלך שם לסחורה: מלך רבי יוחנן. מינוהו ראש ישיבה עליהן מנהג הוא מי שהוא ראש ישיבה היו מגדלין אותו משלהן ומעשירין אותו כדאמרינן לגבי כהן גדול בסיפרא וביומא (דף יח.) והכהן הגדול מאחיו גדלוהו משל אחיו: אמרו לו. אנשי המקום לאילפא: אי אתיב מר וגריס. אם היית יושב ועוסק בתורה היינו ממליכין אותך כמו שעשינו לר' יוחנן דאילפא הוי גמיר טפי מר' יוחנן: תלא נפשיה באסקריא. כלונס עץ ארוך תקוע בלב הספינה שמניחין עליה מכסה וילו''ן בלע''ז: דשאיל לי כו'. כלומר אף על גב דעבדי עיסקא גריסנא אנא טפי מיניה: דבי ר' חייא ודבי ר' אושעיא. דהוו מסדרי מתניתא על פי רבינו הקדוש שהיה רבם: ולא פשיטנא ליה ממתני'. דאשכחנא משנה כוותיה דההיא ברייתא: תנא ליה. שנה לפניו כלומר בעא מיניה: האומר תנו שקל לבניי. מי שמת והניח ממונו ביד איש נאמן ואמר תנו שקל חצי סלע לבניי להוצאה בשבוע: וראויין לתת להן סלע. שיש לו בנים הרבה ואין מסתפקין לשבת בפחות מסלע: נותנין להם סלע. דאי הוה בדעתיה דלא למיתן להו אלא שקל היה מצוה אל תתנו להן אלא שקל והאי דקאמר תנו להן שקל ולא אמר תנו סלע משום דבעי לזרוזינהו כדאמרן בכתובות (דף ע.) כדי לזרזן במשא ובמתן כדי שיטרחו וילמדו דרך ארץ וירויחו: אם מתו ירשו אחרים תחתיהן. אע''ג דאמר תנו שקל ולא אמר אל תתנו אלא שקל גלי בדעתיה דלא בעי למיתב להו אלא שקל בשבת כי היכי דאי מתו ירשו אחרים תחתיהן: אמר ליה. אילפא: הא מני. דקתני אע''ג דלא ספקי בבציר מסלע לא יהבינן להו אלא שקל ר''מ היא דאמר במסכת כתובות במתני' (דף סט:) מצוה לקיים דברי המת דאי לאו מצוה מן הדין נותנין להן כל הראוי להן שהרי כל הממון שלהן הוא ואין בו לאותן אחרים כלום אלא לאחר מיתתן אם יש מותר יש להן ואם לאו לא יטלו ומתוך שרוצין אנו לקיים דבריו שירשו אחרים תחתיהם אנו מקמצין את הממון כדי שיהא שם מותר: והיה מטתו מונחת כו'. רגלי המטה מונחין בספלים מלאים מים שלא יעלו אליו נמלים דרך רגלי המטה מפני שהיה גידם ואם היו עולים אינו יכול ליטלם בידיו ולזורקן: דסלקי ליה. כל המאורע לו אפילו רעה: בת בההיא דיורא. לן לילה אחת באותו המלון: לסיפטיה. ארגז שלו: לכולהו. שונאיהן של ישראל: כחד מינייהו. כאחד משרי קיסר: מעפרא דאברהם הוא. כשנלחם עם המלכים: גילי. קשין: ביתו. לנו במלון: כפר עמיקו שלשה מתים בשלשה ימים. מת אחד בכל יום:




תוספות




	אמרו ליה לאילפא אי יתיב מר לא הוה מלך מר. פי' כלומר לא היית מולך לראש ישיבה וי''מ בניחותא דמר קאי אר' יוחנן כלומר אי יתיב מר לא הוה מליך ר' יוחנן:




רבינו חננאל

אילפא ור' יוחנן דחיק להו עלמא אמרי ניקום ונעביד עסקא עד דהדר אילפא מלך ר"י. אתא אלפא תלא נפשיה.



אמר אי איכא דשאיל לי מתנייתא מדבי ר' חייא ודבי ר' אושעיא ולא פשטנא ליה ממתני'. כלומר כל מה שיש במשניות החיצונות עיקר שלהן במשנתנו ואין כל חכם יודעו לפיכך אני גדול מר"י. ולמה זכה לישב בראש ולא זכיתי אני ושאליה ההוא סבא הא דתניא.



האומר תנו לבניי שקל בשבת וצוה ומת וראויין לתת להן סלע. כי השקל הוא חצי סלע. אם אינו מספיק להן נותן להן סלע.



אם אמר בלשון הזה אל תתנו להן אלא שקל אע"פ שאינו מספיק להן אינו נותן להן אלא שקל ואם אמר אם מתו יירשו אחרים תחתיהן כו'. שמעינן מינה דאין אדם רשאי לשנות מדברי המת. ופשט אילפא הא מתניתא אליבא דר' מאיר היא ששנינו במשנתנו בכתובות בפרק מציאת האשה המשליש מעות לבתו והיא אומרת נאמן עלי בעלי יעשה שליש מה שהושלש בידו דברי ר' מאיר. ואוקימנא התם טעמא דר' מאיר משום דמצוה לקיים דברי המת ואין לשנות מדבריו:



אמרו עליו על נחום איש גם זו. שם מקום הוא ראיה על אמתת הדבר בדברי הימים (ב' כ"ח) הוא שנקרא לשם שם אחת העיירות גמזו והוא האמת ירושלמי א"ר יוסי בר אבין בזכות ג' דברים גשמים יורדים. בזכות הארץ. ובזכות החסד ובזכות יסורין וכולן בפסוק אחד נאמרו.



אם לשבט אם לארצו אם לחסד. מצאנו שבט אלו יסורין. מפני (ג') ד' דברים גשמים יורדין מלמעלה מפני טללים הרעים ומפני בעלי זרוע ושיהא שותה העליון כתחתון ושיהו עיני הכל נשואות לשמים.



בעון (ג') ד' דברים גשמים נעצרים בעון ע"ז שנאמר ועבדתם שם אלהים אחרים וכתיב בתריה ועצר את השמים. בעון ג"ע שנאמר ותחניפי ארץ בזנותייכי וכתיב וימנעו רביבים וגו'. בעון ש"ד שנאמר כי הדם הוא יחניף את הארץ. פי' יחן אף על הארץ. (וכתיב וחרה אף ה' בכם ועצר את השמים) בעון פוסקי צדקה ברבים ואינן נותנים דכתיב נשיאים ורוח וגשם אין איש מתהלל במתת שקר. [חמשה] שמות נקרא אד [עב] ענן חזיז ונשיא א"ר חנינא מה יעשו גדולי הדור. ואין הצבור נידון אלא אחר רובו. שכן מצינו שכל ל"ח שנים שהיו ישראל כמנודים לשמים לא היה הדבור עם משה. שנאמר ויהי כאשר תמו כל אנשי המלחמה וגו' וכתיב וידבר ה' אלי לאמר. ר' אליעזר עבד תענית ולא נחית מטרא עבד ר' עקיבא תלמידי' ונחית מטרא. עאל ר"ע ואמר מלה"ד למלך שהיו לו ב' בנות אחת חצופה וכיון שהיתה נכנסת אצלו בבקשה הוא אומר תנו לה בקשתה ותצא ואחרת היתה צנועה. וכשהיתה נכנסת אצלו היה מאריך רוחו עמה כדי שישמע שיחתה שהיה מתאוה לשמוע שיחתה. עשה כן ר"ע בשביל ר' אליעזר רבו כדי שלא יאמרו כי אינו הגון ונמצא חלול שמים. (בירושלמי פ"ב ה"ה) כתיב ויקבצו המצפתה וישאבו מים וישפכו לפני ה' וכי מים שפכו אלא לבם שפכו כמים. ויאמרו שם חטאנו לה' לבש שמואל חלוקו של ישראל אמר לפניו רבש"ע כלום אתה דן את האדם על אמרך לא חטאתי. ואלו אומרים לפניך חטאנו:



מתני' איזו היא דבר. עיר המוציאה ת"ק רגלי עיר גדולה המוציאה אלף ת"ק רגלי יוצאי צבא כגון כפר עכו. ויצאו הימנה ט' מתים בג' ימים (בג' ימים אנשים ממש) [זא"ז] הרי דבר בד' ימים או ביום אחד אינו דבר.





רבינו גרשום

באסקריא דספינתא: משט:



נותנין להם סלע דאזלינן בתר אומדין דעתי' דלהכי אמר שקל אם אפשר להם לצמצם אבל אם אי אפשר להם נותנין להם סלע*)צ"ל ואם אמר אם מתו ירשו אחרים תחתיהם בין שאמר תנו ובין שאמר אל תתנו אין נותנין להם וכו'. כיון שאמר תנו אין נותנים להם אלא שקל דאזלינן בתר אומדין דעתיה דכיון דבעי דלירשו אחרים ודאי הוה ליה צר עין על בניו א"ל הא מני ר"מ דמתניתין:



מונחת על ארבעה ספלים שלא יעלו עליו הרחש:



ביום אחד אין זה דבר דאקראי בעלמא הוא:



או בארבעה מרוחקין:



ט' מתים דהיינו נמי ג' מתים לג' ימים:





ריטב"א

מתני׳‎ איזהו דבר עיר המוציאה ת״ק רגלי יצאו ממנה ג׳‎ מתים כו׳‎ וכן לפי חשבון זה כדמפרש במתני׳‎ ואין בכלל אנשי העיר הנשים והקטנים והזקני׳‎ ששבתו ממלאכה כדכתב הרמב״ם ז״ל והיינו דנקט תנא ת״ק רגלי.





המאירי

מי שמנה אפוטרופוס וצוה להם תנו שקל לבני בשבת והם ראויים לתת להם סלע ר"ל שאין מסתפקים בשקל נותנים להם סלע שלא כיון אלא לזרזם ומן הסתם אין כוונתו לדחקם במזונות אפילו אמר אל תתנו להם אלא שקל שהיה לנו לומר הואיל ובלשון מניעה דבר קפידא היתה ואין נותנים להם אלא שקל ומה שחסר להם ממזונותיהם משתכרים בו מצד אחר או מפילים אותם על הצבור ואע"פ שאמרו לאו כל הימנו להעשיר את בניו ולהפיל עצמו על הצבור שמא לא אמרוה אלא כשמצמצם על עצמו אינו כן אלא אף בלשון מניעה לא כיון אלא לזרזם ואם אמר אם מתו יירשו אחרים תחתיהם הואיל והעמיד יורשים אחריהם אפילו אמר תנו אין נותנים להם אלא שקל ושמא תאמר והרי אמרו נכסי לך ואחריך לפלוני וראשון ראוי לירשו אין לשני במקום ראשון כלום שאינה לשון מתנה אלא לשון ירושה וירושה אין לה הפסק ובזו הרי בניו ראויים לירשו ואין לאחרים אחריהם כלום תירצוה רבים בשאמר נכסי לך שהוא לשון מספק אם ירושה אם מתנה ואצל יורש נדון בלשון ירושה ואצל אחר נדון בלשון מתנה אבל בכאן שהוא לשון מתנה לגמרי אף ליורש יש לה הפסק ומ"מ גדולי הפוסקים כתבו בהלכותיהם שאף לשון מתנה ליורש אין לה הפסק ושמא נאמר לדעתם דוקא כשנותן את הנכסים מעקרם לראשון ואחריו לפלוני אבל בזו שמעקרא לא נתן עקר הנכסים ליורש ר"ל שלא הרשהו בהם אלא לשקל בשבת הרי מה שנתן לזה לא נתן לזה ויש לשני אחריו של זה כמצות המת וגדולי המפרשים תירצו שלא נאמרה אלא כשהניח הכל ביד היורש ובדקאמר נכסי לך אבל זה שהניחו ביד שליש לא וגדולי המחברים פירשוה בשאמר בפירוש לא משום ירושה אני נותן להם אלא שאחריהם יהיו לפלוני ודברים אלו אין זה מקומם וכבר ביארנום בכדי היכולת בבתרא פרק נחלה בסוגיית המשנה החמשית:



וכן מה שאמרו מצוה לקיים דברי המת הלכה היא וצריך שתדע שמצוה גמורה היא וכופים עליה בב"ד בין שהיה שכיב מרע ומת בין שהיה בריא ומת אלא שיש קצת תנאים ויתבאר ענינם במסכת גיטין בפרק א' בע"ה:





מהרש"א - חידושי הלכות

גמרא ניקום וניזיל ונעביד כו' אתו תרי מלאכי כו' פ"א היתה מטתו מונחת בבית רעוע בקשו כו' ומלונהו עפרא כי מטא להתם שרינהו לסיפטא חזנהו דמלו עפרא בעא כו' בי יהודאי אמר גם זו לטובה כו' דשקלי מהכא אמטי להתם סתרו כו' כצ"ל:


בפרש"י בד"ה כי לא יהיה בך אביון בך בעצמך ובד"ה האומר תנו כו' מי שמת והניח כו' להוצאה בשבוע וראוין כו' כצ"ל:





מהרש"א - חידושי אגדות

דנפישי  בני חילא כו'. פי' רש"י דאיכא ענים טפי כו' ע"ש ולשון בני חילא לא משמע כן ומצינו דבני מחוזא עשירים הוו כדאמרינן ספ"ב דב"ק דקאמר התם דכבלי ושירי לבני מחוזא דבר מועט הוא ונראה לפרש דבני חילא הם חיל המלך כשישמעו שאומר כל מאן דצריך ליתי וליכול יבואו גם חיל המלך: 


ונקיים  בנפשין אפס כי לא יהיה בך וגו'. ע"פ מ"ש פרק אלו מציאות אבידתו ואבידת אביו אבידתו קודמת שנאמר אפס כי לא יהיה וגו' ופרש"י שם הזהר עצמך שלא תבא לידי עניות ומאפס דריש ליה התם. ולבסוף שאמר ר"י 2ואקיים2 בי כי לא יחדל וגו'. כדי לעסוק בתורה אמר כן וכמ"ש מ"ה שמניחין חיי עולם ועוסקים בחיי שעה: 


אתו  מלאכי השרת כו'. והיינו שני כתות מלאכי השרת המיימינים והמשמאילים כמ"ש בכמה מקומות שני מ"ה המלוין לו לאדם אחד טוב מצד המיימינים ואחד רע מצד המשמאילים ולזה האחד מלאך רע כשישבו אילפא ור"י תחת גודא רעוע הזכיר עונותם: 


שמניחים  חיי עולם כו'. ואידך א"ל כו' חד דקיימא ליה שעתא ר"ל דקיימא ליה שעתא בחיי עולם שיהיה ראש ישיבה בתורה: 


תלא  נפשיה באסקריא דספינתא כו'. ע"פ מ"ש במסכת עירובין לא מעבר לים היא לא בסחרנים היא ולזה רמז להם גם שהייתי סוחר לא שכחתי גירסתי: 


א"ל  בני פנו הכלים כו' שמובטח כו'. ולא היה הוא חש להא דרב אדא דלעיל דשמא אין עושין לו נס כו' דהיינו משום שמא יגרום החטא כמ"ש לעיל אבל נחום הוה מחשיב עצמו לצדיק גמור כדקאמרו וכי מאחר שצדיק גמור כו' א"ל כן ע"פ מ"ש במסכת ברכות צדיק ורע לו היינו צדיק שאינו גמור צדיק וטוב לו היינו צדיק גמור וכיון שאתה צדיק גמור למה עלתה לך רע כ"כ. והשיב 2בני2 אני גרמתי כו'. דודאי גם משום זה שאמרתי לו המתן כו' לא הייתי חייב לעונש כ"כ דמי ידעתי שימות בזמן מועט כ"כ אבל אני בעצמי גרמתי לי לקבל עונש כזה עלי דכן דרך הצדיקים לקבל עליהן יסורין בעולם הזה שיהיה שכרן משלם לעוה"ב. ואמרו ליה 2אוי2 לנו שראינוך בכך כו'. ע"פ מ"ש במס' מ"ק א"כ בלחים מה יעשו יבשים אם כך עונש בא לך על עבירה קלה אוי לנו על עונותינו הרבים. וא"ל 2אוי2 לי אם לא ראיתוני. ר"ל אם לא הייתי מקבל עונשי בעוה"ז: 


גם  זו לטובה כו'. כה"ג אמרי' פרק הרואה דלעולם יהא אדם רגיל לומר כל מה דעבדין מן שמיא לטב הוא ומייתי ליה התם מקראי ור"ל גם זה שנראה בעיני אדם לרעה הוא בא אפשר דמן שמים עבדין ליה לטב והתם מייתי עובדא דר' עקיבא בהכי וע"ש בחידושי' שם ובפרק חלק:





רש"ש

גמרא שמניחין חיי עולם ועוסקין בח"ש. כצ"ל וכ"ה בע"י:



רש"י ד"ה תנא ליה. שנה לפניו כו'. כצ"ל:



רש"י ד"ה וראויין. שיש לו בנים הרבה. ר"ל לאותו המצוה. ואולי צ"ל שיש להם כו':





הגהות יעב"ץ

גמ' נשדי עלייהו האי גודא ונקטלינהו. נ"ב משום שהפסיקו מד״ת שהיו עוסקים בה אז וגם היו במקום סכנה ששטן מקטרג והני מה"ש ס"ל כמלאכא דא"ל לר"ק בעידן ריתחא ענשינן אעשה (מנחות מ"א א׳ וע"ש בתוס׳ ד״ה ענשיתו וצ"ע] והא נמי כעידן ריתחא חשיב:


שם חיי עולם "הבא". נ"ב אין כך לשון תלמוד במקום שמגביל לו חיי שעה כי הכא וצריך למחקו (וכן ליתא בדפוסים ישנים):


שם לא הספקתי לפרוק. נ"ב שמא נתרשל בפרוקו:


שם למחר כי חזינהו אמר ג״ז לטובה. נ"ב לכאורה נוסחא זו בטלה משוס דאמרינן (לעיל כ: וש״מ) אין סומכין על הנס. מ"מ יש מקום לקיימה שמא לא היה הדבר סובל שהות ועל כרחו היה צריך לסמוך על הנס. וכענין שעשה בבית הרעוע שהיה שוכב בו כדלעיל:





בן יהוידע

מִשּׁוּם דִּנְפִישִׁי בְּנֵי חֵילָא דִּמְחוֹזָא. עיין פירוש רש"י, והקשה מהרש"א לשון 'בְּנֵי חֵילָא' לא משמע על עניים, ולכן פירש על חיל המלך עיין שם. ועדיין קשא לפירוש מהרש"א למה אומר 'מִשּׁוּם דִּנְפִישִׁי' אפילו דלא נפישי ליחוש דאיך יאכיל פיתו לעכו"ם?
ונראה לי בס"ד ליישב פירוש המהרש"א ז"ל, דאי לא נפישי אין נמצאים ברחובות היהודים כדי שישמעו דברים אלו ויבואו יען כי רחובות היהודים הם בפני עצמו ומה יעשו חיל המלך שם?! אך כיון שהם רבים דנפישי טובא אז ימצאו גם ברחובות היהודים ויראו דבר זה ויבואו לאכול גם הם.
ועוד נראה לי כיון דנפישי לא תתן להם הממשלה כדי סיפוקם ומחמת רעבונם יעברו חק ונימוס המלכות ליכנס לבית היהודים לאכול.



הֲווּ קָא כָּרְכֵי רִיפְתָּא. נראה לי בס"ד הודיענו בזה דמלבד דישיבתם תחת כותל רעוע היתה סיבה לעורר קטרוג גם האכילה היתה סיבה כמו שאמר רבינו ז"ל בשער המצות וזה לשונו: יברך ברכת המזון בכונה גמורה וידיו אסורות זה על גב זה על החזה ועוצם עיניו אם אין שם כוס לפי שסטרא אחרא קאי תמן לקטרגא עליו ובפרט אם הוא ביחיד, עד כאן לשונו עיין שם. ולכן אמרו שעת אכילה שעת מלחמה.
ומה שאמר דְּאִיכָּא בְּהוּ חַד דְּקַיְמָא לֵיהּ שַׁעְתָּא, פירוש שעתיד להתגדל ולהיות ראש דתלויים בו רבים ואם כן זכותא דרבים מגין וגובר.



אָמַר לֵיהּ רַבִּי יוֹחָנָן: אִיהֲדָר וְאִקַיֵּים בְּנַפְשָׁאִי "כִּי לֹא יֶחְדַּל אֶבְיוֹן מִקֶּרֶב הָאָרֶץ". נראה לי לא בערמה דבר כן לאלפא אלא כונתו לפרש הכתוב הזה בהכי דאותיות ארץ במילואם כזה: אלף ריש צדי, יש בקרבם אותיות 'דלי' ודרכו של דלי להיות פעם מלא פעם חסר כן העני אינו מוכרח שיחדל מן העולם מחמת עוניו אלא אף על פי שהוא עני אפשר שיתעשר ויהיה מלא כמו הדלי, רגע זה חסר ורגע זה מלא.
וזהו כונת הכתוב (דברים טו, יא) לֹא יֶחְדַּל אֶבְיוֹן מן העולם כי הוא מִקֶּרֶב הָאָרֶץ רוצה לומר כדמיון הדלי שרמוז בקרב הארץ. כך היתה כונת רבי יוחנן לפרש הכתוב הזה כשאמרו לאלפא ורמז לו שהוא חושב על עצמו כמאמר הכתוב הזה דאף על פי שהיום הוא חסר יחזור למקומו שאז שיהיה מלא שיתקיים בו כדמיון הדלי.
ואם תאמר כיון דרבי יוחנן אמר לאלפא 'שָׁמַע מַר מִידִי' מוכרח שהבין אלפא ששמע רבי יוחנן איזה דבר ואמאי לא שאל אלפא מן רבי יוחנן מה שמעת?
ונראה לי אחר שאמר רבי יוחנן אִיהֲדָר וְאִקַיֵּים בְּנַפְשָׁאִי 'כִּי לֹא יֶחְדַּל אֶבְיוֹן', חשב אלפא שזה הפסוק נשמע עתה לאזניו של רבי יוחנן מאיזה איש או תינוק שעבר שם וחשב אלפא בדעתו כיון דהוא שמע עתה פסוק זה מעוברי דרכים ואני לא שמעתי שמע מינה לא רצו מן השמים שאחזור מסברתי הראשונה ולכך לא השמיעו אותי גם כן דבהשגחה פרטית לא הניחו מן השמים שתגיע שמועה זו עתה באזני ורק לרבי יוחנן השמיעו זאת משום דקמי שמיא גליא דאם ילך רבי יוחנן לסחורה לא יצליח.
ברם הא קשיא: כיון דשמע רבי יוחנן מהמלאכים דאיכא קפידא אתרווייהו במהלך זה למה לא גילה הדבר לאלפא כדי שגם הוא יחזור? נהי שדבר המלוכה לא יאות להגיד לו מכל מקום היה לו להגיד דבר הקפידא!
ונראה לי דאחר שידע דלדידיה קיימא שעתא והוא ימלוך חשב אם יחזור אלפא עמו כיון דאי אפשר שימלוך רבי יוחנן בהיות אלפא שם אז מוכרח דמזלו של רבי יוחנן ידחה את אלפא מן העולם שיפטר אלפא כדי שימלוך רבי יוחנן וכמו שחשב רב חנינא בר חמא על עצמו, כשראה בחלום על רב שימלוך ורצה שידחה רב לבבל וימלוך שם כדי שלא יפטר הוא מחמתו וכמו שאמרו בסוף יומא (יומא פז:) נדחייה ולא נדחיין, כן כאן כיון רבי יוחנן לטובת אלפא כדי שישאר בחיים.



אָזַל תָּלָא נַפְשֵׁיהּ בְּאִסְקַרְיָא דִּסְפִינְתָּא. נראה לי בס"ד 'אִסְקַרְיָא דִּסְפִינְתָּא' נקרא נס ואותיות נס המלוי שלהם הוא אותיות 'מוכן' כזה: נו"ן סמ"ך, נמצא אותיות התלויים בנס הם אותיות 'מוכן' ולכך תלה עצמו בנס הספינה לרמוז גם עתה הוא מוכן וראוי להיות ראש ישיבה שבהליכתו לסחורה לא נתמעטה השגתו בתורה.
ועוד נראה לי בס"ד כי הספינה נקרא בלשון חכמים 'אלפא' שזהו שמו עצמו אך אף על פי דהספינה כולה מדרס לבני אדם יש בה חלק שאינו מדרס אלא הוא עליון על כל אדם והוא נסו לכך תלה עצמו בנס הספינה לומר אף על פי ששמי אלפא שהוא רוצה לומר ספינה, אין אני דומה לכללות הספינה שהיא מדרס לבני אדם אלא אדמה לנס הספינה שהוא עליון וגבוה על כולם כי הנני שלם בתורתי ועליון על כל תלמיד חכם שבדור כאשר הייתי מקודם.



הָלַכְתִּי, וְנָפַלְתִּי עַל פָּנָיו. קשה למה תלה מיתה של זה בעצמו, דמה בידו לעשות וכי היה פת מזומן בידו ולא נתן לו?
ונראה לי בס"ד כי אותו עני אחזו בולמוס ולחולי זה צריך מהירות גדולה באכילה והיה צריך שיקפוץ תיכף מן החמור ויקרע השק ויוציא המאכל ולא יתעכב בהתרת הקשרים! ולכך אמר עיניו שלא חסו לראות בפניך ועיניך, כדי לידע שיש לך חולי הבולמוס שיש לו סימנים בפנים ובעינים וידיו שנתעכבו להתיר הקשרים של השק ולא קרעו השק תיכף להוציא המאכל במהרה ורגליו שלא קפצו מן החמור לארץ למהר הרבה אלא ירדו לאיטם.
והא דגזר על גופו שחין, בשביל שרצה להיות בו שני דברים שבהם חשוב כמת שהם סמוי עינים וצרעת.
והא דלא גזר עניות על עצמו דחשיב נמי כמת מפני כי בזה חב לאחרים שהם בני ביתו וגם העניים שדרכו לתת להם תמיד צדקה.



שֶׁמֻּבְטָח לָכֶם כָּל זְמַן שֶׁאֲנִי בַּבַּיִת, אֵין הַבַּיִת נוֹפֵל. אף על פי שהיה עניו מאד אין כונתו בזה להגדיל עצמו אלא כונתו לומר כי השטן שמח ביסורים שלו שהם קשים ממיתה ואינו חפץ במיתתו אלא רוצה שישאר חי ביסורים אלו לכך ישתדל שלא יפול הבית עליו.



"נַחוּם אִישׁ גַּם זוֹ"? דְּכָל מִלְּתָא דַּהֲוָה סַלְקָא לֵיהּ, אָמַר: "גַּם זוֹ לְטוֹבָה". נראה לי בס"ד אותיות גַּם זוֹ הם צירוף 'מזוג' שבאלה היסורין שסובל מאהבה ימוזג הדין ברחמים.
ועוד נראה לי בס"ד ז' תורה שבכתב שהיא ז' ספרים וא"ו תורה שבעל פה שהיא ששה סדרים הרי 'זוֹ' שעל ידי זכות התורה יתמתק הדין ויהיה לְטוֹבָה.
גם עוד אמר לְטוֹבָה דהיינו 'ט"ו בה' כי בתורה נמשכים אורות המוחין שהם סוד י־ה שבשם הוי"ה ומספרם ט"ו.
ועוד נראה לי בס"ד רמז באותיות 'זוֹ' על ז' אותיות שעטנ"ז ג"ץ שצריך להם שלשה תגין ואותיות בד"ק חי"ה שהם ששה שצריך להם תג אחד, שכל אלו הם דין וצריכים תיקון ומיתוק שיהיו לְטוֹבָה.
ועוד נראה לי בס"ד אותיות 'זוֹ' רמז לאות וא"ו שבשם הוי"ה, שהפשוט ששה והמלוי שבעה ותיבת גַּם רמז לרחל שנקראת 'גם' שיהיה להם יחוד וזווג על ידי אורות המוחין הרמוזים בטובה שהוא 'ט"ו בה'.



וְשַׁדְרוּהוּ בְּיִקְרָא רָבָא. פירוש שלחו עמו אנשי חיל ללוותו בדרך עד מקומו ונעשה לו טובה כפולה תחת שתים רעות שעשו לו שהם האחת שלקחו ממונו והשנית הוסיפו רשעה למלאתה עפר כדי שלא ירגיש ויחזור למקומו אלא יוליכנה למלך ויהרג וכנגד היזק הממון נעשה נס שהמלך מילא לו הסיפטא אבנים טובות ומרגליות וכנגד נזק גופו שלחוהו לו בכבוד גדול שכבוד זה נוגע לגופו.
ובזה יובן (תהלים קיג, ז) מְקִימִי מֵעָפָר דָּל כנגד נס הממון, שהביא עפר ולקח תמורתו ממון רב, וּמֵאַשְׁפֹּת יָרִים אֶבְיוֹן כנגד כבוד ויקר שעשה לגופו. ואמר מֵאַשְׁפֹּת קרי בה 'מאש שפות' רוצה לומר מאש הגזרה שגזר הקיסר בשפתיו להרגו אז יָרִים אֶבְיוֹן דלבסוף נתחלף הדבר שצוה לשלחו ביקר רב.
ודע הא דשלחו העפר לנסותו במלחמה, ולא ניסו אותו במקומם כי הם הבינו מדעתם שדבר זה הוא נס גדול ואין הנס פועל על מגן אלא במקום הצורך לכך שלחו אותו למקום המלחמה שיש שם צורך.



סָתְרוּ לְדִירַיְהוּ, וְאַמְטִינְהוּ לְבֵי מַלְכָּא. הא דהוצרכו לסתור הבנין ולא לקחו עפר מן הקרקע מפני שהם כאשר לקחו עפר והניחו בסיפטא לקחו מן עפר הבנין שהיה תל של בנין שנפל ומשם לקחו העפר על כן אמרו אולי הסגולה היא תלויה בכך שתהיה דוקא בעפר שכבר נעשה בבנין לכך סָתְרוּ לְדִירַיְהוּ ובהשגחה היתה זאת שנפל בדעתם כך כדי שילקו בתרתי חורבן בתיהם והרג גופם כנגד שתים רעות שעשו עמו בתחלה, וכאשר ביארנו.





בניהו

מִשּׁוּם דִּנְפִישִׁי בְּנֵי חֵילָא דִּמְחוֹזָא. פירש רש"י דאיכא עניים טפי וקא מיכלי קרנא. והקשה מהרש"א בני מחוזא עשירים היו וכמו שאמרו בבבא קמא (בבא קמא קיט.) עיין שם.
ונראה לי בס"ד דודאי אף על גב דבני מחוזא רובן עשירים אי אפשר לעיר בלא עניים אך אם אנשי העיר בינונים ואין בהם עשירים לא יחזרו העניים על הפתחים כי הבנונים שהם מכניסים רק כדי אכילת בני ביתם אין נותנין פת ומאכל לעני הדופק על הפתח ולכן שם לא ימצא עניים מחזירים על הפתחים אבל בעיר שיש בה עשירים הרבה ודאי העניים של אותה העיר הם מחזירים על הפתחים ואם יכריז כך יבואו בודאי כל אלו המחזרים לביתו לאכול מאחר דהכרוז כָּל דִכְפִין יֵיתֵי וְיֵיכֹל למה יחזרו על הפתחים הסגורים שצריך לצעוק ולבקש מהם!
והא דקרי לעניים אלו בשם חֵילָא כי הם באים בכח הזרוע דחצופים הם ובאים בחזקה כמו חיל המלך הנכנסים לבתים בחזקה לאכול.


וּנְקַיֵּים בְּנַפְשִׁין (דברים טו, ד) "אֶפֶס כִּי לֹא יִהְיֶה בְךָ אֶבְיוֹן". נראה כונתם לשם שמים שאם ישארו בדוחק זה בהיותם חובשי בית המדרש מוכרחים לקבל הספקה מאחרים ובזה ממילא יחלש שכר הנפש ונחשבים אביונים מצד שכר הנפש לפי ערכם. ולזה אמר וּנְקַיֵּים בְּנַפְשִׁין דייקא לֹא יִהְיֶה בְךָ אֶבְיוֹן דאז תהיה כל תורתם לעצמן ואדרבה הם יחזיקו ביד אחרים ללמוד תורה.
והא דיתבי לכתחלה תחת כותל רעוע נראה ודאי דאותו הכותל מצד שהיו יושבים תחתיו היה ישר וזקוף היטב לא נראה בו שום רעותא אך מצדו השני מעבר השני נפל רוב עוביו של הכותל ולא נשאר עומד בו אלא רק חלק קל מצד שהיו יושבים תחתיו.


נִישְׁדֵי עָלַיְהוּ הַאי גּוּדָא וְנִקְטְלִינְהוּ, שֶׁמַּנִּיחִין חַיֵּי עוֹלָם [הַבָּא] וְעוֹסְקִין בְּחַיֵּי שָׁעָה. כך הגרסא בעין יעקב ונראה לי בס"ד כי בעסק התורה נעשה זווג ויחוד יסוד ומלכות וידוע שהיסוד נקרא 'כל' והמלכות היא שם אדנ־י שמספרו ס"ה בסוד הכתוב (חבקוק ב, כ) וַהֳ' בְּ'הֵיכַל' [65] קָדְשׁוֹ הַס מִפָּנָיו כָּל הָאָרֶץ, ונרמזים באותיות שקודם אותיות עוֹלָם שהם אותיות כל ואותיות הס שהם יסוד ומלכות.
וקראם חַיֵּי עוֹלָם דידוע מה שאמרו המקובלים ז"ל דכל אות מן אלפא ביתא משפיע חיות לאות שאחריו ולכן עשה השם יתברך שאות המשפיע הוא קטן במספרו מן אות הנשפע ללמד שלא יתגאה המשפיע על הנשפע שבאמת אין המשפיע נותן ממנו כלום אלא הוא מקבל מאת השם יתברך שהוא המחיה את הכל. ולכן לאותיות 'כל הס' שהם יסוד ומלכות קרי להו חַיֵּי עוֹלָם כי מהם ישתלשל שפע חיים לאותיות עוֹלָם שבאים אחריהם.
אמנם קודם אותיות שָׁעָה יש אותיות סדר שהם רומזים לעולם הזה והוא דידוע כי האכסדרא נקראת סדר כמו שנאמר בשופטים (שופטים ג, כג) וַיֵּצֵא אֵהוּד הַמִּסְדְּרוֹנָה, ופירש רש"י ז"ל תרגם יונתן 'אכסדרא' וידוע מה שאמרו רז"ל (בבא בתרא כה:) עולם הזה דומה לאכסדרא שהיא מוקפת שלשה מחיצות ורוח רביעית פתוחה, כן העולם צד צפון בלבד פתוח.
ולזה אמר מַּנִּיחִין חַיֵּי עוֹלָם זו התורה שבה נעשה יחוד וזווג ביסוד ומלכות הרמוזים באותיות שהם חַיֵּי עוֹלָם, וְעוֹסְקִין בְּחַיֵּי שָׁעָה היא עולם הזה שרמוזה באותיות 'סדר' שהם חַיֵּי שָׁעָה שמהם ישתלשל חיות לאותיות שעה הבאים אחריהם.


נַפִילְנָא מֵאִסְקַרְיָא דִּסְפִינְתָּא וְטָבַעְנָא. קשה אם לא יכול לפשוט איך יאבד עצמו לדעת? ואם לא יקיים דבריו איך אומר שקר חס ושלום?
ונראה לי בס"ד כי הוא היה יודע לשוט במים ואלו הלומדים לשוט דרכם לעמוד על מקום גבוה ולהשליך עצמן בנהר בעומק גדול אך תכף ומיד יוצאין ועולין כי הם מלומדים בדבר זה כאשר נמצא פה עירינו בנהר חדקל. ואם כן אם לא היה יכול לפשוט אין הכי נמי היה מפיל עצמו וטובע בנהר אך אין שום סכנה שהיה יוצא ועולה תכף ומיד ואמר כן לעיני הרואין בלשון בדיחות כדי שישמעו החכמים ויבואו אצלו לשאל ממנו.
ובזה ניחא לתרץ דקדוק אחר אמאי הלך למקום רחוק עד הספינה היה לו להעלות לגג בית המדרש ויאמר אם לא פשיטנא שישליך עצמו לארץ למטה? ובזה ניחא! כי בכהאי גונא ודאי לא היה עושה כן ואיך יוציא שקר מפיו אך בספינה אין שום סכנה והיה עושה כן כי מלומד בזה.
ועוד נראה לי בס"ד לתרץ דקדוק זה השני דנקיט באופן זה משום דהוא נקרא אִילְפָא שהוא רוצה לומר ספינה והלך אצל ספינה אשר יושבת על המים לרמוז אף על פי שהלך לסחורה לא זז מן עסק התורה שנקראת מים אלא הוא עוסק בתורה בינו לבין עצמו תמיד כספינה זו שהיא יושבת תמיד על המים.


אָתָא הַהוּא סָבָא, תָּנָא לֵיהּ: הָאוֹמֵר: תְּנוּ שֶׁקֶל לִבְנֵי וְכוּ'. נראה לי בס"ד בחכמה דבר עמו ההיא סבא ששאל אותו על זו הברייתא ולא שאלו על ברייתא אחרת כי ההוא סבא מפרש טעם הברייתא דאם אמר מתו ירשו אחריהם בין שאמר תנו בין אמר לא תתנו אין נותנים להם אלא שקל היינו טעמא משום דאם יתנו סלע הוי חב לאחרינא אותם אחרים הבאים תחתיהם אם ימותו אלו יען כיון דנותנים להם סלע אפשר דכליא קרנא ואם מתו לא ישאר לאחרים כלום.
ורמז לו בזה לא טוב עשיתי לדבר ככה לפרסם ולהודיע גודל השגתך בתורה דאפשר שיגיע פסידא לרבי יוחנן בזה דשמא יעבירו אותו ממלכותו כהך מעשה דרבי מאיר ורבי נתן עם רבן שמעון בן גמליאל (הוריות יג:), ואפילו אם לא יעבירוהו לא יבצר מלחסר הספקתו כיון דאיכא גברא דעדיף מיניה והוא הרגיש ברמז של והשיב לו הא מני רבי מאיר היא דסבירא ליה מצוה לקיים דברי המת והטעם תלוי בזה ואין הטעם משום דחב לאחרים דלעולם ליכא למיחש בכהן גדול.
או יובן הביא לו שאלה כזאת לרמוז לו גם אתה אם מן השמים כתוב לך גדולה המתן ופירש כתרו של רבי יוחנן אחרי זה דאין אדם נוגע במוכן לחבירו.


וְהָיָה מֻטָּל בְּבַיִת רָעוּעַ. נראה בודאי מקודם לא היו מרגישים שהבית רעוע ואחר כך כשהרגישו רצו לפנותו משם תכף. ומה שאמר להם הוא גרם לעצמו רוצה לומר אל תחשבו שהוא עומד בהסתר פנים מלמעלה אלא לא כן אלא הוא גרם לעצמו שבקש זה בפיו.


אוֹי לָנוּ שֶׁרְאִינוּךָ בְּכָךְ. קשה מה נתחדש להם עתה שאמרו 'אוֹי' והיה להם לומר כן מעת שראוהו בכך?
ונראה לי בס"ד כי בתחלה היו חושבין יסורין אלו באו לכפר בעד איזה חטא חס ושלום ולכן לא אמרו 'אוֹי' כי אלו טובה לו דעבדי ליה כפרה אך אחר ששמעו שהוא הביא על עצמו דבר זה ולא חטא כלל אלא בעבור דבר קל גזר על עצמו לכך אמרו 'אוֹי לָנוּ שֶׁרְאִינוּךָ בְּכָךְ' כי עתה יהיה להם דין וחשבון מן השמים אם רבכם קבל על עצמו כל כך יסורין על דבר קל שאינו בו ממש אך אתם לא תקבלו עליכם יסורין קלין בעבור דברים חמורים! ולכן אמרו אוי לנו מיום הדין שראינוך בכך, כי עתה יאמרו לנו בדין ליקח קל וחומר מענין שלך!
אי נמי אמר לו 'אוֹי לָנוּ' כי אתה דרכך לקבל היסורין מאהבה ותאמר גם זו לטובה אם כן אצלך ה'אוי' [17] הוא גימטריא טוב [17] אבל אצלם הוא אוי! והשיב להם אם לא ראתוני בכך שאני מקבל מאהבה אז הוה אוי לי אך עתה שאני מקבלם באהבה הוא טוב לי!
ואומרו 'גַּם זוֹ לְטוֹבָה' נראה לי בס"ד דידוע שבעת ימי השבוע בכל יום שולט ספירה אחת מן חג"ת נהי"מ [חסד, גבורה, תפארת, נצח, הוד, יסוד, מלכות] ובכל ספירה יש שם הוי־ה אחת שהם מספר יעקב [182].
ובזה פרשתי בס"ד מה שאמרו רז"ל (ויקרא רבה לו, ד) אמר הקדוש ברוך הוא לעולמו עולמי עולמי אומר לך מי בראך? מי יצרך? יעקב בראך! יעקב יצרך! והוא תמוה! אך פרשתי רמז בשם יעקב על ז' שמות הוי־ה שעולים מספר יעקב [26×7=182] שהם משפיעים ומאירים בשבעת ימי השבוע.
והנה בכל הוי־ה יש אות ו' ובמלוי יודין הוא וי"ו [22] שעולה כמנין טובה [22] ולכן היה אומר גַּם 'זוֹ' רוצה לומר ז' וי"ו יהיו כל א' למספר טוֹבָה.


עַיְּלוּהָ לְבֵי גִּנְזֵיהּ, וּמָלוּהוּ לְסִיפְטֵיהּ אֲבָנִים טוֹבוֹת וּמַרְגָּלִיּוֹת, וְשַׁדְרוּהוּ בְּיִקְרָא רָבָא. לפי השערת קוצר דעתי נראה לי דאחר כך נעשה איזה סיבה מן השמים ונפקד זה העפר מן האוצר יען שאם נשאר כמו שהוא ודאי היו נלחמים על ידו ואם היה פועל בנם כאשר פעל בראשונה קשה הדבר לעשות הקדוש ברוך הוא נס לעובדי כוכבים ומזלות כמה פעמים ואם לא היה פועל כלום גם זה קשה מאד דנפיק מזה חלול השם אחר שכבר נתקדש שם שמים בו בפועל הנס.





גבורת ארי

ונקיים בנפשין אפס כי לא יהיה בך אביון פירש רש"י בך בעצמך ואני תמה למה פירש כן הא גרסינן פרק ארבע מיתות (דף ס"ד) העביר עצמו פירוש למולך פטור ר' אלעזר ברבי שמעון מחייב מאי טעמא דר"א דכתיב לא ימצא בך בך בעצמך ופריך ורבנן לא דרשי בך והתנן אבידתו ואבידת אביו שלו קודמת ואמרינן מאי טעמא ואמר רב יהודה אמר קרא אפס כי לא יהיה בך אביון שלך קודמת לשל כל אדם ומשני התם מאפס פירש אפס וכלה ממך עניות הרי במסקנא לרבנן בך לא דרשי ומאפס נפקא ליה הא אע"ג דלרבי אלעזר ברבי שמעון בך משמע ליה ולדידיה בע"כ אפס לא דריש ליה להכי מכל מקום לא היה לו לרש"י לפרש כר"א דיחידאה הוא ודלא כרבנן דרבים נינהו:


אותבי תותי גודא רעיעה. ואע"ג דאמר לעיל אל יעמוד אדם במקום סכנה ורב ושמואל לא הוי חלפי תותי אשישא רעוע מהאי טעמא כל שכן להתעכב ולכרוך ריפתא תותה. צריך לומר דלא אסקי אדעתייהו דההוא גודא רעועה היתה:


נותנין להם סלע. פירש רש"י והא דאמר תנו להם שקל ולא סלע משום דבעי לזרזינהו כדאמרי' בכתובות (דף ע') כדי לזרזן במשא ומתן כדי שיטרחו וילמדו דרך ארץ וירויחו וקשה לי הא האי דלזרזינהו לא קאמר התם אלא אליבא דמאן דלית ליה סיפא דההיא אם אמר לא תתנו אלא שקל אין נותנין להם אלא שקל דהכי אמר התם אמר רב חסדא אמר מר עוקבא הלכתא בין שאמר תנו בין שאמר אל תתנו נותנין להם כל צרכם. ופריך והא קיימא לן כרבי מאיר דאמר מצוה לקיים דברי המת ומשני הני מילי במילי אחרנייתא אבל בהא מינח ניחא ליה והא דאמר הכי לזרוזינהו הוא דאתא מכלל דלהאי תנא דס"ל אם אמר אל תתנו אין נותנין לית ליה להאי טעמא לזרזינהו:


מיהו יש לומר דתנא דברייתא נמי אית ליה להאי טעמא לזרזינהו והיינו טעמא דרישא דנותנין להם סלע דהאי דאמר שקל לא נתכווין אלא לזרז ולאו דוקא הוא מיהו באומר אל תתנו ס"ל דדוקא הוא ולא משום זירוז אלא קפיד מכל מקום איני יודע מי דחקו לפרש כן ופשטא דשמעתא לא משמע הכי ובכתובות (דף ס"ט) פירש רש"י נותנין להם סלע דאי הוי ידע שיתייקרו המזונות ויצטרכו לסלע לא הוי אמר ומהאי טעמא קשה לי גם על מה שפירש רש"י כאן בסמוך אהא דהא מני ר' מאיר היא דאי לאו מצוה מן הדין נותנין להן כל הראוי להן שהרי כל הממון שלהן הוא ואין בו לאותן אחרים כלום אלא לאחר מיתתן אם יש מותר יש להן ואם לאו לא יטלו כלום ומתוך שאנו רוצים לקיים דבריו שירשו אחרים תחתיהם אנו מקמצין את הממון כדי שיהיה מותר משמע אבל באומר אל תתנו אלא שקל אתיא ככ"ע אפילו מאן דלית ליה מצוה לקיים דברי המת וכו'. וקשה לי הרי התם פריך אהא דמר עוקבא דאמר הלכתא אפילו אמר אל תתנו נותנין והא קיי"ל כר"מ משמע מאן דלית ליה כר"מ אפילו אמר אל תתנו נותנין להם כל צרכם וכן פירש רש"י גופה התם ד"ה הא מני היכא דא"ל אל תתנו כו' אין נותנין אע"ג דסוף סוף כולהו נכסי דידהו נינהו וכו' ואין לומר דרש"י מפרש הא דקאמר הא מני ר"מ אבבי דמצעיתא וסיפא קאי אבל מאן דלית ליה מצוה דר"מ בין באל תתנו בין בירשו אחרים תחתיהן נותנין להן כל צרכן איני יודע מנלן דמאן דלית ליה מצוה דר"מ דבאחרים ירשו תחתיהן דנותנין כל צרכן דודאי בהא מודי דאין נותנין להן אלא שקל דאין כל הממון שלהם אלא כמו שציוה וזיכה להן לחוד ולא יותר ותדע דהא הקשו קמאי אהא דאם אמר אם מתו ירשו אחרים תחתיהם אין נותנין להם אלא שקל אלמא דבריו קיימין ואם מתו אחרים יורשים אותן והא אמר בפ"ח דבבא בתרא (דף קכ"ט) נכסי לך ואחריך לפלוני וראשון ראוי ליורשו לדברי ר' יוחנן בן ברוקה דאמר התם דבלשון ירושה אם אמר על מי שראוי לירשו דבריו קיימין ואין לשני במקום ראשון כלום שאין זה לשון מתנה אלא לשון ירושה וירושה אין לה הפסק ואם כן זה שאמר תנו שקל לבני ואם מתו ירשו אחרים תחתיהם אמאי אין נותנין להם אלא שקל הא אין לשני כלום הואיל והראשון בנו וראוי ליורשו ותירצו דשאני התם שלא אמר נכסי לבני ותנו לו שקל בשבת ואם מת ירשו אחרים אלא אמר תנו שקל לבני ועוד לא נתן להם מנכסים אלא כדי שקל בשבת לחוד כל ימי חייו והשאר נתן לאחרים אלו דבריהם וא"כ כיון דלא זיכה לבנו מנכסיו אלא כדי שקל בשבת אפילו מאן דלית ליה מצוה דר"מ אין נותנין אלא שקל דאין לבנו בנכסים שום זכות ביותר משקל לשבת והכל לשלאחריו והא דאמר ואם מתו ירשו אחרים לאו משום דבחיי בנו אין לאחרים זכייה בנכסים דודאי יש להם זכות אלא דאינו יודע כמה ימי חיי בנו משום הכי תלה ירושת אחרים במיתת בנו לומר שאין להם אלא מה שנשאר לאחר שיקח בנו שקלבכל שבת כל ימי חייו ומ"מ הן זוכין במותר מנכסיו ולא דמי להאומר נכסי לך ואחריך לפלוני דאין לשני אלא מה ששייר ראשון כדאמרי' בפרק ח' דב"ב דשאני התם דאמר נכסי לך שזיכה לו כל הנכסים ולא נתן לשני אלא מה שישייר הראשון אבל הכא לא נתן לבניו כל נכסיו אדרבה עיקר נתינתו לאחרים אלא ששייר בהן זכות לבנו כדי שקל לשבת ואין להאריך כאן יותר בזה:


פנו את הכלים ואחר כך פנו מטתי שמובטח לכם וכו' ואע"ג דאמר אל יעמוד במקום סכנה ואם עושין לו נס מנכים לו מזכיותיו ונפקא לי' מיעקב דאמר קטנתי מכל החסדים והא אין לך צדיק גדול מיעקב בחיר שבאבות ואיך הוא סמך על הנס לפנות הכלים תחילה ואחר כך מטתו ורב אדא בר אהבה קפיד לעיל על רב הונא שעשה לו כיוצא בזה ואפילו במקום פסידא יתירה י"ל דודאי לכתחילה אין לעמוד במקום סכנה אפילו צדיק גמור ולסמוך על צדקתו דשמא אין עושין לו נס או מנכין לו מזכיותיו דאין לטרוח כלפי שמיא לכתחילה אבל אם נזדמן לצדיק גמור מקום סכנה ממילא בלי מתכוון כההיא דנחום שהיה מוטל מיטתו כבר בבית רעוע בודאי עושין לו נס ואין מנכין לו כלום הואיל ולא נתכוון לכך ואפילו אם מאריך ומרחיב לזמן הנס יותר מן ההכרח כמו שאמר פנו כלים ואחר כך מיטתו לית לן בה כיון דמוכרח להתחלת הנס שלא יפול הבית עד שיפנו מטתו כי מאריך ומרחיב לזמן הנס יותר קצת משום פניית הכלים קודם למטתו לית לן בה כיון דאי אפשר כאן בלא איתרחש ניסא עכ"פ. אין זה מילתא יתירא כולה האי אם ממשיך בידים משך זמן הנס יותר קצת כנ"ל:


למחר כי חזינהו אמר גם זו לטובה כי מטא התם וכו'. גירסא זו ברור לי דמשובשת היא דמשמע למחר מיד ראה אותם שהוא עפרא בעודו בדרך ואפילו הכי אמטינהו לבי קיסר ודבר תימה היא איך מילא לבו לעשות כן אבל בפרק חלק (דף ק"ט) מייתי להא עובדא ושם הגירסא מתוקנת והכי גרסינן התם כי מטי להתם פירוש לבי קיסר ונתן להם הדורון אשתכח עפרא ועוד אישתני קצת התם הגירסא בעובדא זו משמעתין מכל מקום המכוון אחד אלא שיש שם קיצור בהא דגרסינן התם שקלו אינהו אמטו להתם קטלינהו להני דיורי משמע מיד קטלינהו בלא בדיקה והכא הגי' בדקו ולא אשכחו קטלינהו והתם קיצר בדבר דודאי לא קטלינהו עד לאחר שבדקו ולא אשתכח:


בשלשה ימים זה אחר זה הרי זה דבר. קשה לי מדנקט ג' ימים זה אחר זה אלמא סתים לן תנא כרשב"ג דאמר בתלת זימני הוי חזקה דתניא בסוף פ"ו דיבמות (דף ס"ו) נשאת לראשון ומת לשני ומת לשלישי לא תנשא דברי רבי דס"ל בתרי זימנא הוי חזקה רשב"ג אומר לשלישי תנשא לרביעי לא תנשא דאילו לרבי ביצאו ב' מתים בג' ימים זה אחר זה הוי דבר והא אמר התם נישואין ומלקיות סתם לן תנא כרבי נישואין דתנן נשא אשה ושהה עמה עשר שנים ולא ילדה אינו רשאי לבטל גירשה מותרת לינשא לאחר ורשאי השני לשהות עמה עשר שנים ודייק הגמרא שני אין שלישי לא מלקיות מי שלקה ושנה בית דין כונסין אותו לכיפה. ווסתות ושור המועד סתם לן כרשב"ג דתנן אין האשה קובעת לה וסת עד שתקבענו שלשה פעמים והיינו משום דנשואין מילתא דאיסורא הוא ובשל תורה הלך אחר המחמיר אבל ווסתות דרבנן לקולא והשתא אמאי לא חשיב לההיא דאיזהו דבר בהדי ווסתות ושור המועד דסתם לן כרשב"ג מדתנן שלשה מתים בשלשה ימים דאילו לרבי בשני מתים בשלשה ימים סגי:


עוד קשה לי דמן הסברא ראוי לדמות ההיא דדבר לההיא דנשאת לראשון ומת כו' דקי"ל כרבי להחמיר ולשלישי לא תנשא משום דחמירא סכנתא מאיסורא והכא נמי בשני מתים חשוב ביה ראוי להתרעה מספק סכנה:


והא ליכא למימר דהא דתנן שלשה מתים בשלשה ימים דוקא לאו משום דבתלת זימני הוי חזקה דבתרי זימנא הוי חזקה ומיתה שאני שהכל למיתה עומדין ודרך כל הארץ היא הלכך מת הראשון אינו מן המנין שזה דרך של עולם הילודים למות ואין השינוי מדרך העולם מתחיל אלא מן המת השני הלכך שלשה מתים לענין חשבון חזקה אינו אלא תרי זימני ולא דמי לכל הני דחשיב בפרק ו' דיבמות דפעם ראשון נמנה לחשבון חזקה דשאני התם דגם פעם הראשון אינו בא מחמת שהוא דרכו של עולם דנשאת לראשון ומת אין זה מחמת דרכו של עולם שמת בעלה של זו דוקא וכן כולן דהא אפילו הכי תקשה מדנקט שלשה מתים בשלשה ימים בשלמא הא דבעי שלשה מתים ניחא מטעמא דפירשתי אלא הא דנקט שלשה ימים דמשמע בשלשה מתים בשני ימים לא וכדתני' בברייתא בגמרא ואמאי כיון דבאחד בשני ימים הללו יצאו ב' מתים המת השני יהיה מן החשבון לצרף אותו להמת של יום האחר ובתרי זימני יהא חזקה דהא המת השני הוי שינוי מדרך העולם:ועיר המוציאה ה' מאות רגלי כו' משמע שהולכין בזה אחר חשבון אנשים דבה' מאות שלשה מתים בשלשה ימים הוי דבר לפי חשבון זה אלף ות"ק דהוי שלשה מתים נגד ת"ק בעי ג' פעמים כזה שהן ט' מתים וה"ה ב' אלפים י"ב מתים בג' ימים ואלף ששה מתים בשלשה ימים וכן לעולם לפי חשבון הרגלי חשבון המתים. וקשה לי אמאי מדלג דלוגי מאלף ותני לה' מאות הא אלף הוא חשבון ממוצע ביניהם והוה ליה למתני או אלף עם אלף ות"ק או אלף עם ה' מאות והא מהא נמי שמע מינה ממילא דלפי חשבון הרגלי חשבון המתים ויש לומר דנקט הני תרתי משום דמצא להו דוגמא כפר עכו ועמיקי אבל אלף דלא מצא עיר של אלף רגלי להביא לדוגמא משום הכי לא נקט לה:


ביום אחד או בארבעה ימים אין זה דבר קשה לי הא דבארבעה ימים משנה שאינה צריכה היא בשלמא הא דביום אחד קמשמע לן לאפוקי דר' מאיר דאמר ריחק נגיחותיו חייב כו' כדאמר בסמוך אבל בארבעה ימים דנקט למה לי פשיטא כיון דאמר ברישא בשלשה ימים ממילא שמע מינה בארבעה לא דמה לי ארבעה ימים או מאה ימים הא ממילא שמע מינה מרישא דלא ויש לומר דמשום סיפא דעיר של חמש מאות ג' מתים בשלשה ימים הוי דבר נקט לה דבארבעה ימים לא הוי דבר והתם טובא קא משמע לן דהא כיון דמדמינן הא מילתא דדבר לההיא נגיחות דשור המועד כדאמר בסמוך והא גבי שור המועד פליגי תנאי בפרק ב' דבבא קמא (דף כ"ד) דלר"מ הוי מועד בג' נגיחות אפילו ביום אחד ולר"י בין לנגיחה ובין לחזרה ג' ימים דוקא ולר' יוסי להעדאה בג' ימים ולחזרה ביום א' סגי ולר"ש איפכא להעדאה ג' פעמים ביום אחד סגי ולחזרה ג' ימים דווקא והשתא האי תנא דלחזקה של דבר בעי ג' ימים דווקא מכל מקום לחזרת דבר להוציא מחזקת דבר לאחר שהוחזק אי בעי נמי שלשה ימים וכר' יהודה דמשוי להו להעדה ולחזרה גבי נגיחות לשלשה ימים או להוציא מחזקת דבר לאחר שהוחזק בחד יומא סגי וכר' יוסי דבעי להעדאה שלשה ימים ולחזרה ביום אחד סגי ליה משום הכי תני סיפא גבי ה' מאות רגלי דהוי חזקת דבר בשלשה מתים בשלשה ימים דבארבעה ימים אין זה דבר שמע מינה דסבירא ליה להוציא מחזקת דבר בעינן שלשה ימים ולא סגי ביום א' דאי ביום א' סגי הא דשלשה מתים אילו היו בד' ימים יום א' בין שני ימים רצופים הפסק שלא מת בו שום אדם ואי לחזרת דבר ס"ל דסגי ביום א' לאשמועינן רבותא טפי דאפילו לאחר שהוחזק בחזרת חד יומא סגי לבטל החזקה כ"ש קודם שהוחזק דיום שלא מת א' מפסיק בין הג' ימים שלא יצטרפו לענין חזקת דבר אע"כ שמע מינה דס"ל להאי תנא דלהוציא מחזקת דבר שלשה ימים בעינן והא לא שמעת מינה מרישא דאלף ות"ק רגלי די"ל דבארבעה ימים מיירי שמתו ג"כ בכל יום אלא שבאחד בשני ימים מתו ג' ובשני ימים הנותרים מתו בכל יום שנים שנים ולעולם לחזרה לגמרי שלא מת שום אדם ביום א' נמי סגי אלא ודאי ברישא בכדי נקט לה להאי דבארבעה ימים אין זה דבר אלא אגב סיפא נקט לה ברישא ג"כ דדרך תנאי' למינקט נמי לרישא אגב סיפא כדאמר בסוף פ"ק דזבחים (דף טז):





פתח עינים

א"ל רבי יוחנן אהדר ואוקי בנפשאי כי לא יחדל אביון וכו'. קושטא קאמר ליה ולא היה בזה כגונב דעתיה דאילפא דאיהו מהדר משום דקיימא ליה שעתא. דאיהו בלאו הכי מהדר משום דשמע למלאכי השר' דבעו למקטלינהו שמניחין חיי עולם ולזה הסכים בדעתו לחזור וא"כ שפיר קאמר ליה אהדר ואוקי בנפשאי כי לא יחדל:


אזל תלא נפשיה וכו' וטבענא וכו' ק"ק בלא זה תיסגי לומר כי שיח וכי שיג לו לרמוז כלהו תנויי במתני' ואפשר דרמז רמז להם דאם הוא היה חוזר היה בסכנה דאם חזר מר ניהו הוי רישא דקדי' לרבי יוחנן והיה צריך ליפטר כדי שרבי יוחנן יהיה לראש ע"ד שאמרו בשלהי יומא דרבי חנינא לא רצה להשלים עם רב דחזא בחלמיה דהוי רישא לכן אמר טוב שילך לבבל ושם יהיה ראש. ולזה רמז בספינה [כשמו אילפא] שיפול ויטבע כלומר שניצול מהמיתה במה שלא בא. ועם כל זה אי לא פשיט ממתני' ישליך עצמו וכו' ולא ירויח במה שלא בא עם ר' יוחנן ודוק:


אמר גם זו לטובה אפשר דכשהיו לו יסורין מקבלם מאהבה ומכוין למתק הדינים וליחד קב"ה וז"ש גם ז"ו שהיא המ' לטו"ב יסוד ויהיה יחוד גמור. וכשהי"ל טובה מורה דיש שפע רב לנשמתו ומכוין ליחוד קבה"ו ואומר גם זו לטוב כמדובר. וזו שהיא מ' פשוט בזהר הקדוש ואפ' רמז שהיא מדה ז' ומתיחדת עם ו' אחד גי' ז"ו ועוד כתבתי ברמזים במקומו בס"ד ועיין מה שרמזתי לעיל בקונט' זה בברכות על דף ה' בס"ד ע"ש ודוק הטב. ושמעתי כי נחום גימטריא גם זו לטוב:


ושקלינהו לספטיה ומלונהו עפרא כי מטא להתם וכו' כן עיקר הגירסא וכן הוא בספרים מדוייקים וליתא לאידך גירסא דגרסי למחר כי חזנהו אמר גם זו לטובה דאם כן איך הוליכם והא אין סומכין על הנס. לקוטי רבינו בצלאל כ"י:


האי עפרא מעפרא דאברהם דכי הוה שדי עפרא הוו סייפי וכו' הכי אמרינן פ' חלק דא"ל אליעזר לשם רבא. ומ"ש במדרש איפכא כבר תירץ מהרימ"ט דהא והא הוי וכמ"ש הרב ישרש יעקב דף קי"ב ועיין בשוחר טוב מזמור ק"י ומשם בארה:


א"ה איקום אנא איזיל לגביה דמר. מקשים איך נמשך מהקודם מ"ש איזיל לגביה דמר. ונראה פשוט דר"נ בר ר"ח נפשו אוותה להיות בחברת רב נחמן בר יצחק והיו לאחדים למשקל ולמטרי. ובראשונה היה סובר שהיה מתכבד רנב"י בהיותו במקום מכובד קראו שיהא רנב"י במקום מכובד. והשתא דרנב"י אייתי מתניתא בידיה דאין המקום גורם אמר אי הכי דאין המקום מכבד איזיל אנא לגביה דמר כי רצוני להיות בחברתך דלבי ולבך קרבו"ת יחפצו:


מוטב שיבא מנה בן פרס וכו' יש להרגיש דאמאי נקט לשון זה דנמשך זלזול לאביו והול"ל לשון יותר הגון שלא יהיה נגלה שהוא גדול מאביו כגון שיאמר שהוא ילך אצל רב נחמן בר רב חסדא לכבודו ולכבוד אביו ותו לא. ומהכא משמע קצת דסתם רב נחמן אינו רב נחמן בר יצחק דרב נחמן הו"ל יקרא דבי נשיאה והיה דיין וזו מחלקת רש"י והתוס' כידוע:


א"ל לרב נחמן איכא מותנא וכו' ר"נ הוה במחוזא בסוף תחומי בבל סמוך לא"י ואין ישוב ביניהם אבל רחוק היה מא"י ופריך דאפי' שפחה ושפחה נמי אע"ג דמרחקי מהדדי כעובדא דשמואל דחשיב סביבותיה הואיל וליכא ישוב ביניהם ומשני לא אמר שמואל אלא משום דאזלי שיירתא אבל בא"י לא שכיחא שיירתא. נמוקי רבינו בצלאל בשם תוספי הרא"ש:


אם גבירה לוקה וכו' כתבו התוס' פירוש זו ארץ ישראל וצריך לדעת מאי קמ"ל. ואפשר לומר דהתוס' אתו לאשמועינן דלא תימא דאי איכא עיירות א"י המפסיקות לית לן בה לז"א זו א"י דכיון דאיכא צריך לגזור זולתי היכא דיש עיר מבבל דמפסיק. וזכורני דבימי חרפי כתבתי איזה דרכים ונאבדה הכתיבה:


לרבא כל מעלי יומא דכפורי עמ"ש אני בעניי לעיל בראש השנה על דף כ"א בס"ד ע"ש:

